open-index/open-wikipedia-markdown huggingface dataset:
כריס קאוולי

**כריסטופר "כריס" קאוולי** (באנגלית: **Christopher G. Cavoli**) הוא קצין בדימוס בדרגת גנרל בצבא ארצות הברית. בתפקידו האחרון כיהן כמפקד פיקוד אירופה.

## ביוגרפיה
קאוולי נולד בוירצבורג שבמערב גרמניה, שם שירת אביו כקצין בצבא ארצות הברית בתקופת המלחמה הקרה. בעקבות אביו נדדה משפחתו והוא גדל בין השאר בווירצבורג, בוויצ'נצה, בוורונה וברומא.

ב-1987 סיים תואר ראשון באוניברסיטת פרינסטון אותו עשה במסגרת העתודה האקדמית של צבא ארצות הברית. עם גיוסו לצבא הוצב כקצין בגדוד השלישי של הרגימנט המוטס ה-325 בויצ'נצה שבאיטליה והשתתף במלחמת המפרץ. לאחר מכן שימש כמדריך ברגימנט הריינג'רס ה-75 וכקצין מטה לזירת רוסיה. ב-1999 הוצב בבוסניה כחלק ממטה הדיוויזיה ההררית העשירית ולאחר מכן שימש קצין מבצעים גדודי בדיוויזיה. בשנים 2001–2005 שירת במטות המשולבים כראש דסק רוסיה ושימש עמית מחקר באוניברסיטה לביטחון לאומי.

בשנים 2005–2007 פיקד על הגדוד הראשון ברגימנט החי"ר ה-32 של הדיוויזיה ההררית העשירית ולחם עמו בגזרת מחוז נורסתאן במזרח אפגניסטן. לאחר לימודים במכללת המלחמה של הצבא, מונה ביולי 2009 למפקד החטיבה השלישית בדיוויזיה המשוריינת הראשונה. ביולי 2011 מונה לסגן מפקד האזור המערבי בכוח הסיוע הביטחוני הבינלאומי באפגניסטן ומילא תפקיד זה במשך שנה.

באוגוסט 2013 מונה לסגן מפקד הדיוויזיה המוטסת ה-82. ביולי 2014 מונה למפקד המרכז הבינלאומי לאימונים משותפים של צבא ארצות הברית בגרמניה.

באוגוסט 2016 מונה למפקד דיוויזיית החי"ר ה-25 המוצבת בהוואי. בינואר 2018 הועלה לדרגת לוטננט גנרל ומונה למפקד כוחות צבא ארצות הברית של פיקוד אירופה.

ב-2020 קודם לדרגת גנרל ומונה למפקד כוחות צבא ארצות הברית של פיקוד אירופה ופיקוד אפריקה. ביולי 2022 מונה למפקד פיקוד אירופה והמפקד העליון של בעלות הברית באירופה הוא שירת בתפקיד עד פרישתו ביולי 2025.

קאוולי נשוי לכריסטינה והם הורים לשני בנים. הוא בוגר תואר שני באוניברסיטת ייל ודובר בנוסף לאנגלית גם איטלקית, רוסית וצרפתית.

## קישורים חיצוניים

*כריס קאוולי באתר בוגרי אוניברסיטת פרינסטון

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הדיוויזיה ה-25 (ארצות הברית)
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד אירופה של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1964
ריצ'רד בראון

**ריצ'רד א. בראון** (באנגלית: **Richard A. Brown**) הוא קצין בדימוס בדרגת תת-אדמירל בצי ארצות הברית. כיהן כמפקד כוח האוניות של הצי.

## ביוגרפיה
בראון נולד בלוול שבמסצ'וסטס, בנם של פטרישה וארתור. ב-1985 סיים תואר ראשון במתמטיקה מהאקדמיה הימית של ארצות הברית והתגייס לצי ארצות הברית.

שירת כקצין ניווט במשחתת הטילים המונחים "USS Charles F. Adams". שירת בקבוצת המשחתות-סיירות ה-12, כקצין מבצעים במשחתת "USS O'Bannon" ובסיירת הטילים המונחים "USS Leyte Gulf". שימש סגן מפקד המשחתת "USS Mahan".

בראון פיקד על המשחתת "(USS The Sullivans (DDG 68" ועל המשחתת "(USS Gettysburg (CG 64", ביולי 2015 מונה למפקד קבוצת התקיפה ה-11 ושירת בתפקיד עד ספטמבר 2016.

תפקידי המטה שלו ביבשה כללו מזכיר למפקד הפיקוד המשותף של ארצות הברית, ראש ענף בפיקוד כוח האדם של הצי, ראש כנף אסטרטגיה ומדיניות במשרד ראש המבצעים הימיים, עוזר בלשכת מזכיר הצי של ארצות הברית, מפקד בית הספר ללחימה ימית, מפקד פיקוד האימונים של הצי ומפקד פיקוד כוח האדם של הצי. במסגרת זו מונה על ידי מפקד הצי לעמוד בראש ועדת החקירה לתאונה ב-2017 בין המשחתת "USS John S. McCain" למכלית ליברית שגבתה חייהם של 10 מלחים.

בינואר 2018 קודם לדרגת תת-אדמירל ומונה למפקד כוח האוניות של הצי. באוגוסט 2020 פרש מהשירות בצי.

בראון בוגר תואר שני בחקר ביצועים מבית הספר של הצי ללימודים מתקדמים ותואר שני בביטחון לאומי ואסטרטגיה ממכללת המלחמה של הצי.

## קישורים חיצוניים

*ביוגרפיה באתר הצי
*Lowell native Richard Brown nominated to become vice admiral, lowellsun.com, 24 בדצמבר 2017

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
כיכר קומסומולסקאיה

**כיכר קומסומולסקאיה** (ברוסית: **Комсомольская площадь**) היא כיכר במוסקבה שבה נמצאות שלוש תחנות רכבת: לנינגרדסקי, ירוסלבסקי, וקזנסקי.

הכיכר נקראת באופן לא רשמי "כיכר שלוש התחנות", והיא אחת הכיכרות העמוסות ביותר במוסקבה.

## היסטוריה
במאה ה-17 שם הכיכר המקורי היה קלנצ'בסקאיה, כשהייתה לצד ארמון הצאר אלכסיי מיכאילוביץ' עם מגדל העץ קלנצ'ה (каланчой, מגדל שמירה ברוסית).

בשנות הארבעים של המאה התשע-עשרה נסלל קו הרכבת ממוסקבה לסנקט פטרבורג, ושדה קלנצ'יובסקוי נבחר למיקום של תחנת הרכבת ניקולאיבסקי (לנינגרדסקי) שנבנתה מ-1844 עד 1851 כמיזם מועדף של ניקולאי הראשון, קיסר רוסיה. בשנת 1862 הוקם לידה מסוף הרכבת ירוסלבסקי, מסוף הרכבת הטרנס-סיבירית. אחרי שנתיים נחנך מסוף הרכבת קזנסקי בצד הנגדי של השדה. עד 1909 חצתה את הכיכר מסילת הרכבת לתחנת קורסקי . לאחר מכן הורם תוואי המסילה מעל פני הכיכר, על מנת לאפשר את התנועה ברחוב.

בתקופה הסובייטית נבנו ארבעה מבנים גדולים נוספים בכיכר. בשנים 1925–1926 תכנן אלכסיי שצ'וסב בניין קונסטרוקטיביסטי שהיה המועדון המרכזי של פועלי הרכבת. ב-1933 שונה שם הכיכר לקומסומולסקאיה, לכבוד חברי הקומסומול, בנאֵי הרכבת התחתית. תחת הכיכר בוצע השלב הראשון של סלילת הקו הראשון של הרכבת התחתית של מוסקבה, כמתנה ליום השנה ה-15 של הקומסומול. בתחילת שנות החמישים הושלמו גורד שחקים סטליניסטי של מלון הילטון מוסקבה לנינגרדסקאיה, וכניסה נאו-קלאסית לתחנת המטרו קומסומולסקאיה . התוספת האחרונה הייתה חנות הכלבו מוסקובסקי בצד המזרחי של הכיכר ב-1983.

בשנת 2003, לפי צו ממשרד התחבורה, הוקם בכיכר פסל ברונזה של פאבל מלניקוב  (1804–1880), שר התחבורה הרוסי שפיקח על הקמת קו הרכבת הראשון ברוסיה.
גם במאה ה-21, מקבלת הכיכר את רוב הנוסעים המגיעים למוסקבה מסנקט פטרבורג ומכל צפון מערב רוסיה דרך קו מוסקבה – סנקט פטרבורג, מאזור הוולגה, ומסיביר דרך הרכבת הטרנס-סיבירית.

## גלריה

קובץ:Здание Ленинградского вокзала.jpg|תחנת הרכבת לנינגרדסקי - תחנת הרכבת העתיקה ביותר במוסקבה, נבנתה בשנת 1849 
קובץ:Yaroslavsky Train Terminal, Moscow, Russia - 2013-05-19 - 90650652.jpg|תחנת ירוסלבסקי, 2013
קובץ:Moskau_Bahnhof.jpg|תחנת קזנסקי, 2005
קובץ:Komsomolskaya Square1.jpg|מבט על מלון לנינגרדסקאיה ועל תחנת קזנסקי בצד שמאל, 2016
קובץ:Николаевский вокзал2.jpg|תחנת הרכבת ניקולאיבסקי (לנינגרדסקי), ראשית 1900
קובץ:Moscow YarStation surroundings asv2018-08 img7.jpg|כניסה לתחנת המטרו קומסומולסקאיה, 2018
קובץ:MosMetro KomsomolskayaKL img2 asv2018-01.jpg|תחנת המטרו קומסומולסקאיה, 2018
קובץ:Komsomolskaya square as seen from Leningradskaya hotel in winter (2014) - Ночной вид на Комсомольскую площадь из гостиницы Ленинградская (2014) - panoramio.jpg|הכיכר בערב, 2014


## קישורים חיצוניים

* 
* 
* 
* 

קומסומולסקאיה
איבה מאיולי

**איבה מאיולי** (בקרואטית: **Iva Majoli**; נולדה ב-12 באוגוסט 1977) היא טניסאית עבר קרואטית. היא זכתה בתחרות גראנד סלאם לנשים, באליפות צרפת הפתוחה (1997). בסך הכל היא זכתה ב-8 תחרויות ליחידות ותחרות אחת בזוגות.

איבה מאיולי נולדה בזאגרב, אז חלק של יוגוסלביה ובגיל 14 הפכה להיות טניסאית מקצוענית. בגיל 19 היא זכתה באליפות צרפת הפתוחה, אך זו הייתה הזכייה היחידה שלה בתחרות גראנד סלאם. במשחק הגמר היא ניצחה את מרטינה הינגיס בשתי מערכות. בשנת 1998 הצליחה להגיע לסיבוב הרביעי באותה תחרות. לאחר מכך חוזקה ירדה, חלקית בעקבות פציעות.

בשנת 2004 פרשה וזמן קצר לאחר הפרישה התחתנה וילדה בת.

## הופעות בגראנד סלאם

## קישורים חיצוניים

קטגוריה:טניסאיות קרואטיות
קטגוריה:טניסאיות זוכות אליפות צרפת הפתוחה
קטגוריה:ספורטאים יוגוסלבים
קטגוריה:יוגוסלביה: טניס
קטגוריה:ילידות 1977
קטגוריה:קרואטים שנולדו ב-1977
רופן הראשון, נסיך ארמניה

**רופן הראשון** (נולד בשנת 1025/1035 - נפטר בשנת 1095 בקורמגולו) היה הלורד הראשון של ממלכת קיליקיה הארמנית או "לורד ההרים" שלט בממלכה מ-1080 ועד מותו ב-1095.

הוא הכריז על עצמאות קיליקיה מהאימפריה הביזנטית, ובכך ייסד רשמית את הממלכה הארמנית בקיליקיה. השושלת הרופנית שלטה בארמניה עד 1219.

## ייסודה של הממלכה הארמנית
רופן הראשון הכריז על עצמאות מהאימפריה הביזנטית בשנת 1080.

הוא החל במסעות צבאיים מוצלחים נגד הביזנטים, רופן כבש את מבצר ברדזרפרט (כיום אנדירין, טורקיה), מה שלאחר מכן הפך למעוז של השושלת הרופנית.

בשנת 1086 כבש מלכשאה הראשון את צפון סוריה ואת מזרח אנטוליה, מה שהביא לארמנים שחיו באזור לסבול מהמיסים הכבדים שהטיל עליהם מלכשאה הראשון.

ארמנים רבים ברחו לממלכת קיליקיה או לאימפריה הביזנטית כתוצאה מכיבושם של הסלג'וקים במחצית השנייה של המאה ה-11.

בשנת 1090 קוסטנדין, בנו של רופן (לימים קוסטנדין הראשון, נסיך ארמניה) קיבל שליטה מלאה על צבאו של אביו, באותה שנה גם כבש את מבצר ואקה (כיום פקה, טורקיה).

רופן הראשון נפטר בשנת 1095 בגיל 70 (או 60), ונקבר במנזר קסטלון.

## משפחתו
שמה של אשתו אינו ידוע, בניו של רופן הראשון:
* קוסטנדין הראשון נסיך ארמניה (1050/1055 - 24 בפברואר 1102/ 23 בפברואר 1103).
* תורוס ממאראש (לפי מקורות היסטוריים אחרים, אחיו קוסטנדין ובנו של רופן, אביה של ארדה מארמניה, אשתו השנייה של בולדווין הראשון, מלך ירושלים).

## ראו גם
* מלכשאה הראשון
* ממלכת קיליקיה הארמנית
* בלדווין הראשון, מלך ירושלים

## קישורים חיצוניים

קטגוריה:ארמניה: היסטוריה
קטגוריה:נפטרים ב-1095
קטגוריה:היסטוריה של קיליקיה
יחסי ונצואלה–סרביה

**יחסי ונצואלה-סרביה** הם היחסים הדו-צדדיים בין **[[ונצואלה|הרפובליקה הבוליברית של ונצואלה]]** לבין **[[סרביה|הרפובליקה של סרביה]]**.

## הסכמים
בשנת 2010, שר החוץ הסרבי ווק ירמיץ' חתם עם שר החוץ של ונצואלה ניקולאס מדורו על שני הסכמי שיתוף פעולה בתחומים פוליטיים וחינוכיים, ופרויקטים של חקלאות ואנרגיה.

## מלחמת בוסניה
ב-1993, במהלך מלחמת בוסניה, ונצואלה הייתה חברה במועצת הביטחון של האו"ם, והצביעה להטיל סנקציות על סרביה ומונטנגרו.

## עצמאות קוסובו
לאחר הכרזת העצמאות של קוסובו ב-2008, הודיע נשיא ונצואלה הוגו צ'אווס כי ונצואלה לא מכירה בעצמאותה של קוסובו, בטענה כי הושגה בלחץ אמריקאי. צ'אווס אמר: "זה לא מקובל, זה תקדים מאוד מסוכן בעולם". ב-24 במרץ 2008, האשים צ'אווס את ארצות הברית בניסיון "להחליש את רוסיה" באמצעות תמיכתה בעצמאות קוסובו. בנוסף לכך, כינה צ'אווס את ראש ממשלת קוסובו האשים טאצ'י "טרוריסט" אשר נשלט על ידי ארצות הברית. צ'אווס התנגד בתוקף להתערבות נאט"ו בקוסובו ב-1999, עם כניסתו לתפקיד, ובשנת 2010 הציע לסרביה את תמיכת ונצואלה כחלק ממאבקם "נגד הבדלנות".

## יחסי תרבות וספורט
משרד הפנים של סרביה נתן חסות ליחסים תרבותיים כגון משחקי כדורעף, בין סרביה לוונצואלה.

## יחסים דיפלומטים
סרביה מיוצגת בוונצואלה דרך שגרירותה בברזיליה שבברזיל. מאידך, ונצואלה מחזיקה בשגרירות בבלגרד.

## הערות שוליים

קטגוריה:ערכים ללא קטגוריות פיזיות - יחסי חוץ
קרלוס מויה

**קרלוס מויה** (בספרדית: **Carlos Moyá Llompart  **; נולד ב-27 באוגוסט 1976) הוא טניסאי עבר ספרדי. אחד הטניסאים הספרדים הבולטים בשנות ה-90 ובתחילת המאה ה-21.  

הוא זכה פעם אחת באליפות צרפת הפתוחה ובסך הכל ב-20 תחרויות מקצועניות ליחידים. 

## קריירה מקצוענית
קרלוס מויה החל לשחק טניס בגיל שש. בשנת 1995 הוא עבר לטניס מקצועי ובשנת 1996 זכה בתחרות הראשונה. במאי 1996 הוא ניצח את תומאס מוסטר ובכך הסתיים רצף של 38 ניצחונות על משטח חימר של הטניסאי האוסטרי.

בשנת 1998 קרלוס מויה זכה לראשונה בתחרות גראנד סלאם, אך לא הצליח בהמשך לשחזר הישג זה.

בשנת 2010 הוא פרש סופית בעקבות פציעה.

לאחר פרישתו מספורט תחרותי פעיל, כיום הוא עוסק באימון, ובין היתר מאמן את הטניסאי רפאל נדאל.

## גמרים של תחרויות גראנד סלאם

## סיכום הופעות

## קישורים חיצוניים

קטגוריה:טניסאים ספרדים
קטגוריה:טניסאים זוכי אליפות צרפת הפתוחה
קטגוריה:פלמה דה מיורקה: ספורטאים
קטגוריה:ספרדים שנולדו ב-1976
יחסי גיאנה–ישראל

**יחסי גיאנה-ישראל** הם היחסים הדיפלומטיים הרשמיים שמתקיימים בין הרפובליקה השיתופית של גיאנה לבין מדינת ישראל.

## היסטוריה
בדצמבר 1961 ביקר בישראל ראש הממשלה של גיאנה, צ'די ג'אגאן. במהלך הביקור נפגש עם עמיתו הישראלי לוי אשכול במעונו בירושלים וכן עם סגן שר הביטחון שמעון פרס.

ב-9 במרץ 1992 מוסדו היחסים הדיפלומטיים בין שתי המדינות באופן רשמי, והחלו להתחזק מדי שנה מאז.

בשנת 2013, הסחר הבילטרלי הגיע לסך של כמעט 4 מיליון דולר.

כיום, מספר הולך וגדל של אנשי מקצוע גיאנים נוסעים לישראל על מנת להשתתף בקורסים מתקדמים בתחומים שונים, ביניהם חקלאות ובריאות הציבור.

#### שונות
במרץ 1997, לאחר מות בעלה, נבחרה ג'נט ג'אגן לתפקיד ראש ממשלת גיאנה. בדצמבר אותה שנה נבחרה לתפקיד נשיאת המדינה ה-6, תפקיד אותו מילאה עד פרישה מסיבות בריאותיות באוגוסט 1999. בכך, הפכה ג'אגן יחד עם ראש ממשלת ישראל ה-4 גולדה מאיר בין השנים 1969-1974 ונשיאת שווייץ רות דרייפוס בשנת 1999, לאחת מתוך 3 הנשים היהודיות ששימשו כראשי מדינות בהיסטוריה המודרנית עד לאותה העת.

## נציגויות דיפלומטיות
* גיאנה מיוצגת בישראל באמצעות השגרירות הישראלית בפנמה האמונה על ארבע ממדינות הקריביים, וכן על ארגון קריקו״ם.
* שגרירות גיאנה לישראל ממוקמת בניו יורק.

## גלריה

קובץ:Cheddi Jagan, Levi Eshkol and Shimon Peres, 1961. D785-104.jpg|עם לוי אשכול ושמעון פרס
קובץ:Chedi Jagan - Levi Eshkol 1961.jpg|עם לוי אשכול במשרדו בירושלים


## ראו גם

* יהדות גיאנה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צרפת–קזחסטן

**יחסי צרפת–קזחסטן** הם היחסים הדיפלומטיים הרשמיים שבין **[[צרפת|הרפובליקה הצרפתית]]** לבין **[[קזחסטן|רפובליקת קזחסטן]]**. שתי המדינות הן ריבוניות וחברות באומות המאוחדות ובארגון לביטחון ולשיתוף פעולה באירופה.

## היסטוריה
קזחסטן הפכה למדינה עצמאית בדצמבר 1991 לאחר התפרקות ברית המועצות לשעבר בה הייתה קזחסטן רפובליקה סוציאליסטית. צרפת וקזחסטן כוננו יחסים דיפלומטיים ב-25 בינואר 1992, צרפת הייתה המדינה האירופאית הראשונה להכיר בקזחסטן ולכונן איתה יחסים דיפלומטיים. בספטמבר 1993 ערך נשיא צרפת, פרנסואה מיטראן, ביקור רשמי בקזחסטן.

בחודש יוני 2008 חתמו שתי המדינות על הסכם שותפות אסטרטגית ובשנת 2010 יצרו שתי המדינות ועדה נשיאותית משותפת, שתקיים ביקורים שנתיים של שני ראשי המדינות למשך חמש שנים, וכן התייעצויות שנתיות בין שרי החוץ של שתי המדינות החל משנת 2011.

ב-2008 העבירה צרפת את שגרירותה מבירתה לשעבר של קזחסטן אלמטי אל בירתה החדשה - אסטנה. קיימים שני מרכזים של "אליאנס פראנסייז" בקזחסטן - באסטנה ובאלמטי. בשנת 2017 חגגו שתי המדינות 25 שנה ליחסים בין שתי המדינות. באותה השנה השתתפה צרפת באקספו 2017 שנערך באסטנה.

## ביקורים מדרג גבוה
### מצרפת לקזחסטן
* נשיא צרפת פרנסואה מיטראן - 1993
* נשיא צרפת ניקולא סרקוזי - 2009
* נשיא צרפת פרנסואה הולנד - 2014

### מקזחסטן לצרפת
* נשיא קזחסטן נורסולטן נזרבייב - 2008, 2011, 2012, 2013, 2015

## ייצוג
ממוזער|250px|שמאל|הקונסוליה הכללית הצרפתית באלמטי
* צרפת מיוצגת בקזחסטן בדרג השגרירות באמצעות שגרירות רשמית שהיא מחזיקה באסטנה, בירת המדינה. צרפת מיוצגת בקזחסטן גם בדרג הקונסולרי באמצעות שתי קונסוליות שהיא מחזיקה באטיראו ובאלמטי.
* קזחסטן מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. קזחסטן מיוצגת בצרפת גם בדרג הקונסולרי באמצעות שתי קונסוליות שהיא מחזיקה בליון ובניס.

## תחבורה
ישנו קו טיסה ישיר מנמל התעופה הבינלאומי של אסטנה לנמל התעופה שארל דה גול. הקו מופעל בידי אייר אסטנה.

## קישורים חיצוניים

* Relations bilatérales - Kazakhstan, באתר משרד החוץ הצרפתי (בצרפתית)
* Relation franco-kazakhstanaise- Présentation, באתר השגרירות הצרפתית באסטנה (בצרפתית)

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מאלי–צרפת

**יחסי מאלי–צרפת** הם היחסים הדיפלומטיים הרשמיים שבין **[[מאלי|רפובליקת מאלי]]** לבין **[[צרפת|הרפובליקה הצרפתית]]**.

## סקירה כללית
בעבר הייתה מאלי קולוניה צרפתית נידחת יחסית, כזו שלא הושקעו בה משאבים, שמה היה אז "סודאן הצרפתית". הצרפתים בנו את העיר במקו שהפכה לימים לבירת הרפובליקה של מאלי. השלטון הצרפתי במאלי השפיע עליה בצורה בלתי הפיכה. השפה הרשמית במאלי היא הצרפתית ומאלי היא חברה בארגון לה פרנקופוני.

בצרפת מתגוררים יותר מ-120,000 מאלים.

צרפת שלחה למאלי בשנת 2012 ציוד למלחמה באל-קאעידה. בשנת 2017, נשיא צרפת עמנואל מקרון נשבע (באופן דתי) להילחם בטרוריסטים במאלי עד שהם ינוסו משם.

היחסים בין צרפת למאלי הידרדרו לאחר שתי הפיכות וחוסר רצונו של המשטר הצבאי שנוצר להסכים למעבר מידי לשלטון אזרחי. נוכחותם של כוחות שכירי חרב רוסים מקבוצת וגנר הפרטית הגבירה את המתיחות, כאשר האיחוד האירופי האשים את המשטר הצבאי של מאלי בשימוש בהם כדי לחזק את כוחו.

צרפת הודיעה על הסגת כוחותיה בשנת 2022. במהלך שנה זו, החליטה מאלי לוותר על הסכם שיתוף פעולה צבאי עם צרפת. ההסכם נחתם בשנת 2014.

בספטמבר 2025 השעתה צרפת את שיתוף הפעולה נגד הטרור שלה עם מאלי, והחזירו שני דיפלומטים מאליאן, לאחר מעצר דיפלומט צרפתי בבמקו, באוגוסט 2025.https://www.sudouest.fr/international/la-france-suspend-sa-cooperation-antiterroriste-avec-le-mali-et-expulse-des-diplomates-25992206.php.

## ייצוג
* צרפת מיוצגת במאלי בדרג השגרירות באמצעות שגרירות רשמית שהיא מחזיקה בבמקו, בירת המדינה.
* מאלי מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. מאלי מיוצגת בצרפת גם בדרג הקונסולרי באמצעות שלוש קונסוליות שהיא מחזיקה בערים: בורדו, טולוז, ומרסיי.

## קישורים חיצוניים

*France and Mali 
*Embassy of France in Bamako 
*Consulate of Mali in France 

## הערות שוליים

קטגוריה:ערכים ללא קטגוריות פיזיות - יחסי חוץ
1Lib1Ref

250px|שמאל|סמליל המיזם
[ממוזער|250px|סדנת 1Lib1Ref ב[אוניברסיטת תל אביב]]
[250px|ממוזער|סדנת עריכה בשפה ה[ערבית, הספרייה הלאומית, ינואר 2018]]
קמפיין **One Librarian, One Reference** (מאנגלית: ספרן אחד, מקור אחד) או בקיצור: **1Lib1Ref#** הוא מיזם בינלאומי להוספת הפניות לערכי ויקיפדיה בכל השפות, על ידי ספרנים ומידענים. מטרת המיזם לקדם את המעורבות של ספרנים בוויקיפדיה.

המיזם מתקיים החל משנת 2016 במשך שלושה שבועות החל מ-15 בינואר עד 5 בפברואר.

## תחילת המיזם
המיזם החל ב-2016 כפרויקט יחסי ציבור וקידום ויקיפדיה, שקרא לכל הספרנים ברחבי העולם לציין את יום ההולדת ה-15 של קרן ויקימדיה ב-15 בינואר, בהוספת סימוכין לוויקיפדיה.

הפרויקט המקורי ארך כשבוע, בתאריכים 15 עד 23 בינואר 2016.

## תוצאות המיזם
בשנת 2016, במהלך ימי המיזם הוספו לוויקיפדיה 1,232 מקורות ב-879 דפי ויקיפדיה, על ידי 327 עורכים ב-9 שפות וצוינו בתגית 1Lib1Ref# בתקציר העריכה. מספר העריכות במסגרת המיזם מוערך בכפליים מהנתונים הללו, על ידי עורכים שלא השתמשו בסימן זה בתקציר. כמו כן היו 1100 פוסטים של טוויטר על ידי 630 משתמשים.

בשנת 2018 הגיעה ויקיפדיה העברית למקום הרביעי בעולם במספר הערות השוליים שנוספו.

## ראו גם
*דף המיזם לקמפיין, כולל חומרי הדרכה
*מיזם ויקי-ספרייה

## קישורים חיצוניים

* 
* 
* 

## הערות שוליים

קטגוריה:אנציקלופדיית ויקיפדיה
קטגוריה:ספרנות
יחסי ברבדוס–ישראל

**יחסי ברבדוס–ישראל** הם היחסים הדיפלומטיים הרשמיים המתקיימים בין ברבדוס לבין מדינת ישראל.

## היסטוריה
ברבדוס וישראל כוננו את יחסיהן הדיפלומטיים שנה לאחר שהאי קיבל עצמאות מהממלכה המאוחדת, בשנת 1967. ראש הממשלה הברבדי הראשון, ארול בארו , הגיע לביקור רשמי בישראל בדצמבר 1963. בארו הגיע לביקור נוסף בספטמבר 1972. באותו חודש מונה לראשונה שגריר ברבדוס בישראל. הקהילה היהודית בברבדוס, על אף שגודלה קטן, מתוארכת כקיימת מאז 1654 ומוגדרת מבין הוותיקות ביבשת אמריקה והעתיקות ביותר באזור הקריבי. פעילויות שונות בין שתי המדינות עוזרות לשמור על הקשר בין הקהילה היהודית הברבדית לישראל.

בפברואר 1971, נערך ביקור רשמי ראשון של נציג ממשלת ישראל, כאשר שר העבודה, יוסף אלמוגי ביקר באי.

בשנת 1984, זכתה החברה הממשלתית אגרידב, שעסקה ביצוא ידע חקלאי מישראל, במכרז בינלאומי של הבנק העולמי, לביצוע פרויקט פיתוח בברבדוס. מטרת הפרויקט הייתה פיתוח ושיפור היבול של שטחי גידול ירקות ומשקי בעלי חיים. זאת במטרה להוציא מהקרקע יבולים גבוהים ולשפר את הכלכלה הלאומית של ברבדוס, שנאלצה לייבא 80% מהמזון שלה. צוות החברה שהגיע מישראל מנה מומחים בתחומי ההשקיה, ההדרכה החקלאית, שיווק תוצרת חקלאית, מיכון חקלאי, וגידול ירקות.

ברבדוס מעולם לא הכירה במדינה פלסטינית ואיננה בעלת קשרים דו-צדדיים עם אש"ף. ב-29 בנובמבר 2012, נמנעה בהצבעה על החלטה 67/19 של העצרת הכללית של האו"ם, על שדרוג מעמדה של הרשות הפלסטינית באו"ם – מישות משקיפה שאינה מדינה, למדינה משקיפה שאינה חברה. עם זאת, ב-21 בדצמבר 2017, הצביעה בעד החלטת העצרת הכללית בגנות ההכרה של ארצות הברית בירושלים כבירת ישראל. באפריל 2024, ברבדוס הכירה במדינה פלסטינית.

בשנת 2014, שתי המדינות קיימו סחר של למעלה מ-2 מיליון דולר אמריקאי. מספר קטן של אנשי מקצוע ברבדים נוסעים לישראל מדי שנה לקורסים מתקדמים בתחומים שונים בהם חינוך, חקלאות ובריאות.

ישראלים המבקרים בברבדוס אינם זקוקים לאשרת כניסה.

## נציגויות דיפלומטיות
לישראל אין נציגות בברבדוס ולברבדוס אין נציגות בישראל.
* ישראל מיוצגת בברבדוס באמצעות השגרירות לקריביים שבניו יורק, ויש לה קונסול כללי בברידג'טאון, בירת המדינה.
* הנציב העליון הברבדי בלונדון מוכר כשגריר הלא תושב לישראל. כמו כן, לברבדוס ישנה קונסוליית כבוד בתל אביב.

## ראו גם
* בית הכנסת נידחי ישראל
* יחסי ישראל–סנט קיטס ונוויס
* יחסי האיטי–ישראל
* יהדות האיים הקריביים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ישראל–מונטנגרו

**יחסי ישראל–מונטנגרו** הם היחסים הדו-צדדיים הרשמיים, הפוליטיים, המדיניים והשיתופיים שבין מדינת ישראל לבין רפובליקת מונטנגרו. למונטנגרו יש שגרירות בישראל.

## היסטוריה
היחסים הדיפלומטיים בין ישראל למונטנגרו כוננו כאשר תמכה ישראל במונטנגרו ב-2006 והפכה לאחת המדינות הראשונות שהכירה בעצמאותה. היחסים בין ישראל למונטנגרו צמחו במהירות, התבססו על ידידות, הבנה הדדית, דמיון ואינטרסים משותפים. שיתוף הפעולה מתבסס על חזון משותף על מגוון רחב של נושאים בינלאומיים והשקעות משותפות.

בדצמבר 2019 חתמו משרד הביטחון ומשרד ההגנה של מונטנגרו על הסכם לפיו אלביט מערכות תספק לצבא מונטנגרו עמדות נשק שנשלטות מרחוק בסכום של כ-100 מיליון שקל.

## ביקורים מדרג גבוה
ב-6 בפברואר 2013 נפגשו נשיא מונטנגרו פיליפ וויאנוביץ' ויו"ר הפרלמנט של מונטנגרו רנקו קריבוקאפיץ' בפגישות נפרדות עם שגריר החוץ של ישראל למונטנגרו. בפגישות נאמר כי היחסים בין שתי המדינות נמצאים בעלייה.

כמו כן, לפי הודעת הקבינט, הנשיא וויאנוביץ' ציין את היחסים ההדוקים בין ישראל למונטנגרו, הדגיש את הצורך בביטוי מלא של שיתוף פעולה אודות התוכנית הכלכלית הכוללת וציין לשבח את תרומתה החשובה של הקהילה היהודית במונטנגרו ליחסי שתי המדינות, כמו גם את האחדות הרב-דתית והרב-אתנית של המדינה. קריבוקאפיץ' אמר כי החברה במונטנגרו "מקדישה כבוד מלא למסורות הרוחניות והתרבותיות של כל הקהילות הדתיות במונטנגרו".

בשנת 2017 ביקר שר החוץ המונטנגרי סרדיאן דרמנוביץ' את השר לשיתוף פעולה אזורי, צחי הנגבי. שר החוץ ציין כי שיתוף הפעולה הבילטרלי בין מונטנגרו לישראל היה טוב עד כה וישנן אפשרויות ודרכים רבות לשיפורו. דרמנוביץ הביע עניין בחיזוק היחסים הכלכליים בין מונטנגרו לישראל, בעיקר באמצעות שיתוף פעולה עם משקיעים פוטנציאליים, אשר מטרתו הייתה פורום של אנשי עסקים ישראלים ומונטנגרים. השר הנגבי הסכים כי הפורום מהווה הזדמנות אדירה לקידום שיתוף הפעולה הכלכלי בין מונטנגרו לחברות ישראליות וחילופי חוויות בפעילויות כלכליות שונות, תוך התמקדות מיוחדת בשיתופי פעולה בתחומי התיירות, האנרגיה, החקלאות, הבניה ושמירה על איכות הסביבה.

## ראו גם
* יחסי ישראל–סרביה
* יחסי ישראל–קוסובו
* יהדות סרביה ומונטנגרו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
*
נפת רמאללה

**נפת רמאללה** (באנגלית: **Sub-district of Ramallah**) הייתה נפה במחוז ירושלים של המנדט הבריטי בארץ ישראל. היא נקראה על שם בירתה, העיר רמאללה.

## היסטוריה
ביולי 1922 הייתה הנפה חלק ממחוז ירושלים-יפו. בשנת 1924 הופרדו מחוזות יפו וירושלים. לפי תוכנית החלוקה יועד שטח הנפה להיכלל בתחומי המדינה הערבית.

בעקבות מלחמת העצמאות והסכמי שביתת הנשק של 1949 רוב שטח הנפה הפך לחלק מן הגדה המערבית, שהייתה בשליטת ממלכת ירדן, ואילו חלק מזערי מהשטח צורף למחוז המרכז של מדינת ישראל.

עם הרשות הפלסטינית בשנות ה-90 הוקמה נפת רמאללה ואל-בירה, המשתרעת בקירוב על אותו שטח כמו הנפה המנדטורית.

## אוכלוסייה
לפי מפקד האוכלוסין בארץ ישראל (1931) אוכלוסיית הנפה מנתה 39,062 איש, כולם יושבי קבע, שהתפלגו כדלקמן:
* 31,897 מוסלמים (81.7% מכלל האוכלוסייה)
* 7,164 נוצרים (18.3% מכלל האוכלוסייה)
* יהודייה אחת, תושבת העיר רמאללה

לפי סקר הכפרים (1945) אוכלוסיית הנפה הייתה 47,280 איש, מתוכם מספר הנוצרים היה 8,290. נתונים אלו הם הערכה בלבד, ומתבססים על מפקד 1931 בתוספת הגידול המחושב באוכלוסייה ונתוני ההגירה (שהיו חלקיים).

## שטח
לפי סקר הכפרים (1945) היה סך שטח הנפה 686,564 דונמים. התפלגות השטח הייתה כדלקמן:
* שטח בבעלות ערבית: 682,504 דונמים
* שטח בבעלות יהודית: 146 דונמים (בשטחי הכפרים ביתוניא ובית עור אל-פוקא)
* שטח בבעלות ציבורית (אדמות מדינה): 3,914 דונמים

## יישובי הנפה

### מועצות מקומיות
* אל-בירה (**البيرة**), משנת 1928
* רמאללה (**رام ﷲ**), משנת 1908

### כפרים

## הערות שוליים

רמאללה
קטגוריה:רמאללה
AVA (ערוץ טלוויזיה)

**MTV Ava** הוא ערוץ טלוויזיה בפינלנד והראשון שקהל היעד שלו הוא נשות המדינה. שידורי הערוץ החלו ב-1 במרץ 2008. הוא משודר ללא תשלום ברשתות הכבלים וברשת השידור היבשתית; הוא עזב את השידורים הלווייניים והוחלף בידי MTV3 קומדיה.

## סמלי הערוץ
הערוץ הפך לחופשי ב-15 בינואר 2011 ובמקביל שינה את שמו ל-AVA.

ב-21 בדצמבר 2011 העניקה הממשלה ל-MTV Oy רישיון שידור לערוץ A. הערוץ החל לשדר ברשת היבשתית (המקבילה הפינית לעידן+) ב-1 בפברואר 2012 בערוץ 13.

ב-22 באוגוסט 2012 ערוץ AVA חידש את עצמו עם סמל חדש, פסקול חדש ואריזה גרפית חדשה. 
קובץ:454px-Mtv3-ava.png|סמל הערוץ מ-1 במרץ 2008 עד 15 בינואר 2011
קובץ:AVA old logo.png|סמל הערוץ בין 15 בינואר 2011 עד 22 באוגוסט 2012
קובץ:AVA 2012 logo.png|סמל הערוץ בין 22 באוגוסט 2012 ועד ה-3 בנובמבר 2013


## תוכניות
### דרמות וקומדיות
* דאלאס
* איסטאנדרס
* אמרדל
* חברים
* Glee
* נקמה
* סערת אהבה
* מלרוז פלייס
* שכנים
* סיפורי פריז
* מזכירת המדינה
* חיים סודיים

### שיחה
* רופאים
* המראה
* המופע של רייצ'ל ריי
* סטיבן וכריס
* המופע של מרתה סטיוארט

### אוכל
* קניות עם השף
* מטבח שוק
* טעמים מושלמים

### נסיעות
* סיפורי מסע
* מחלקה ראשונה
* נסיעה ברחבי העולם
* מדריך קשוח

### ספורט
* אליפות העולם בהוקי קרח 2012

### אחרות
* אימון קריבי
* שבועות האופנה
* יוגה נמסטה

## קישורים חיצוניים
* 

## הערות שוליים

קטגוריה:ערוצי טלוויזיה
קטגוריה:פינלנד: כלכלה
1955 בצרפת

שנת **[[1955]] ב[[צרפת]]** הייתה השנה בה ציינה צרפת 968 שנות לאום.

## הנהגה
* נשיא: רנה קוטי.
* ראש ממשלת צרפת:
** עד 17 בפברואר: פייר מנדס פראנס
** 17 בפברואר-23 בפברואר: כריסטיאן פינו
** החל מ-23 בפברואר: אדגר פיור

## אירועים
* 28 במרץ - ה-SNCF קובעת שיא עולמי חדש במהירות רכבת, 331 קמ"ש ברכבת חשמלית.
* 5 במאי - הסכמות בון-פריז נכנסות לתוקף, תם הכיבוש של מעצמות המערב על מערב גרמניה.
* 11 ביוני - אסון הלה מאן. נהג ו-82 צופים נהרגים במהלך התרסקות במירוץ הלה מאן. 
* 28 ביולי - קונגרס האינטרלינגואה הראשון נערך בטור שבצרפת, ומוביל להקמת האיחוד המקצועי לאינטרליגואה. 
* 6 באוקטובר - הסיטרואן DS מושקת בתערוכת פריז למכונות.

## אומנות ותרבות
* 25 ביוני - כנסיית נוטרדאם די או ברונשאן מעוצבת ומוקדשת ללה קורבוזיה.
* 15 בספטמבר - לוליטה של ולדימיר נבוקוב יוצאת לאור בפריז בידי הוצאת אולימפיה.

## ספורט
* 7 ביולי - מתחיל הטור דה-פרנס.
* 30 ביולי - מסתיים הטור דה-פרנס עם ניצחונו של לוסיאן בובט.

## נולדו
* 28 בינואר - ניקולא סרקוזי, נשיא צרפת.
* 24 בפברואר - אלן פרוסט, נהג מרוצים וחבר מסדר האימפריה הבריטית.
* 9 במרץ - ז'אן ז'אק אריבארט, שחקן כדורגל. 
* 17 במרץ - אמילי באופ, שחקן כדורגל ומאמן.
* 27 ביוני - איזבל איג'אני,  שחקנית קולנוע וזמרת. 
* 7 באוקטובר - יו-יו מה, צ'לן, נחשב לאחד מהטובים בעולם. 

## נפטרו
**([[:קטגוריה:צרפתים שנפטרו ב-1955|קטגוריה:צרפתים שנפטרו ב-1955]])**
* 15 בינואר - יבס טנגוי, צייר סוריאליסטי (נולד ב-1900)
* 23 בפברואר - פול קלודל, דיפלומט, מחזאי ומשורר (נולד ב-1868)
* 19 ביוני - אדריאן מוניר, משורר ומוציא לאור (נולד ב-1866)

## ראו גם
* 1956 בצרפת 
* 1957 בצרפת

## קישורים חיצוניים

## הערות שוליים

צרפת
מבצע ענף זית

**מבצע ענף זית** הוא מבצע שהחל ב-20 בינואר 2018 ובו פתחה טורקיה במתקפה נגד הכוחות הסוריים הדמוקרטיים, היחידות להגנת העם, ומפלגת הפועלים של כורדיסטן בצפון סוריה סביב העיר עפרין .

## רקע
בימים שלפני המתקפה בוצעה חילופי ירי בין הכוחות הסורים הדמוקרטים (שמורכבים ברובם מכורדים) וצבא טורקיה בגיבוי פלגים מצבא סוריה החופשי שנאמנים לטורקיה. סוכנות הידיעות הטורקית אנדולו דיווחה כי ביום שלפני המתקפה (19 בינואר 2018) החלו הכוחות הרוסים באזור עפרין לסגת מהאזור.

## התקיפה
ממשלת טורקיה הודיעה על התחלת המבצע ב-19 בינואר 2018 כאשר שר ההגנה הטורקי אמר כי: "המבצע כבר החל בפועל עם ביצוע ההפגזות מעבר לגבול". מאוחר יותר התעצמה המתקפה הטורקית ועל פי הכורדים נורו כ-70 פגזים במהלך הלילה.

בחודש מרץ 2018 הודיעו נשיא טורקיה והרמטכ"ל הטורקי כי המבצע הוכתר כהצלחה, אזור עפרין נכבש וכי בכוונתם להעמיק את המבצע לכל אורך גבול טורקיה-סוריה. כתוצאה מכך, איבדו הכורדים את רוב השטחים שהיו בשליטתם ממערב לנהר הפרת. שטח כיבוש צפון סוריה על ידי טורקיה התרחב.

## תגובות בינלאומיות

* : דובר משרד החוץ הגרמני מסר כי: "הוא מבין את החשש הטורקי לגבולות טורקיה אך הציע לפעול במתינות מול הכורדים".
* : דובר הפנטגון מסר כי: "אנו מעודדים את כל הצדדים להימנע מהסלמה ולהתמקד במשימה החשובה ביותר שהיא הבסת המדינה האסלאמית. הדובר הוסיף כי ארצות הברית מבינה את חששה של טורקיה מפני ה-PKK (מפלגת הפועלים של כורדיסטן) אך מעדיפה לראות ירידה ברמת האלימות והתמקדות במלחמה נגד המדינה האסלאמית".
* ממשלת סוריה: שר החוץ הסורי גינה את "האגרסיביות הטורקית כלפי העיר עפרין" וכינה את עפרין חלק בלתי נפרד מסוריה.

## קישורים חיצוניים

קטגוריה:המעורבות הטורקית במלחמת האזרחים בסוריה
קטגוריה:מלחמות ומבצעים במזרח התיכון בעת החדשה
קטגוריה:טורקיה: צבא וביטחון
קטגוריה:גבול טורקיה–סוריה
קטגוריה:2018: סכסוכים
קטגוריה:2018 בסוריה
קטגוריה:2018 בטורקיה
1958 בצרפת

שנת **[[1958]] ב[[צרפת]]** הייתה השנה בה ציינה צרפת 971 שנות לאום. במהלך השנה נתן בצרפת את אותותיו תהליך הדה-קולונליזציה, שהתחולל בכל רחבי העולם, וכלל היפרדות של מושבות שונות מצרפת. גם מבית הרוחות סערו - ניסיון המרד באלג'יריה גרם למשבר עמוק בצרפת, וחולל זעזוע עמוק בחברה הצרפתית. 

## הנהגה
* נשיא: רנה קוטי
* ראש ממשלת צרפת:
** עד 14 במאי: פליקס גילרד
**14 במאי-1 ביוני: פייר פפלימלין
** החל מ-1 ביוני: שארל דה-גול

## אירועים
* 1 בינואר - מוקמת קבוצת קרפור.
* 13 במאי - מתחולל משבר לאחר ניסיון הפוטש באלג'יר בידי כמה קצינים צרפתים. 
* 1 ביוני - שארל דה-גול מתמנה לראש ממשלת צרפת על מנת להוביל את צרפת במשך חצי שנה.
* 4 ביוני - שארל דה-גול מבקר באלג'יריה. 
* 28 בספטמבר - רוב של 79% במשאל עם מאשר את החוקה החמישית של צרפת.
* 2 באוקטובר - גינאה מכריזה על עצמאות מצרפת. 
* 3 בנובמבר - בניין אונסק"ו החדש נחנך בפריז. 
* 23 בנובמבר - נערכות הבחירות הכלליות בצרפת.
* 25 בנובמבר - סודאן הצרפתית זוכה באוטונומיה מידי צרפת.

## ספורט
* 26 ביוני - מתחיל הטור דה-פרנס. 
* 19 ביולי - מסתיים הטור דה-פרנס עם ניצחונו של שארלי גול.

## נולדו
* 19 בינואר - תיירי טוסו, שחקן כדורגל. 
* 26 ביולי - תיירי גילרדי, פרשן רוגבי וכדורגל (נפטר ב-2008).
* 31 באוגוסט - אריק זמור, עיתונאי וסופר. 
* 21 בספטמבר - ברונו פיטוסי, שחקן פוקר. 
* 2 באוקטובר - דידייה סנאק, שחקן כדורגל.
* 26 באוקטובר - פסקל אוגייה, שחקנית (נפטרה ב-1984).
* 24 בנובמבר - אלן צ'אבט, שחקן ומאמן.

## נפטרו
**([[:קטגוריה:צרפתים שנפטרו ב-1958|קטגוריה:צרפתים שנפטרו ב-1958]])**
* 13 בפברואר - ז'ורז' רול, צייר ומוציא לאור (נולד ב-1871).
* 14 באוגוסט - פרדריק ז'וליו-קורי, פיזיקאי וחתן פרס נובל (נולד ב-1900).
* 22 באוגוסט - רוג'ר מרטין דה-גארד, מחבר, חתן פרס נובל לספרות בשנת 1937 (נולד ב-1881).
* 11 באוקטובר - מוריס דה-ולאמינק, צייר, מוציא לאור ומחבר (נולד ב-1876).

## ראו גם
* 1955 בצרפת
* 1956 בצרפת
* 1957 בצרפת
## קישורים חיצוניים

קטגוריה:1958 בצרפת
נינקאסי

**נינקאסי** (משומרית: 𒀭𒎏𒅗𒋛 תעתיק: dnin-ka-si) הייתה אלת הבירה השומרית.

## במיתולוגיה השומרית
על פי המיתולוגיה השומרית, אביה של נינקאסי היה מלך ארך, ואמה הייתה הכוהנת הגדולה של המקדש איננה, אלת ההולדה השומרית.

נינקאסי היא אלת אלכוהול, ובהתאם היא האלה המאפשרת "לספק את התשוקה" ו "למלא את הלב".

נינקאסי מכינה את המשקה עבור אנכי מדי יום.

### מזמור נינקאסי
"מזמור ההלל לנינקאסי" הוא שיר הלל בשפה השומרית המתאר את פעולותיה של האלה נינקאסי בעת שהיא מכינה בירה. המזמור מוכר משלושה לוחות טין, שנמצאו בחפירות ארכאולוגיות, אחד מהם מהעיר ניפור, ומקורם של הלוחות האחרים אינו ידוע, הלוחות לא מתוארכים אך מוערך שמקורם בתקופה הבבלית העתיקה (2025 - 1595 לפנה"ס), אך ייתכן שתקופת חיבור המזמור קדומה לכך. מתוך מבנה שיר ההלל ניתן לשחזר פעולות ומרכיבים שהתבצעו בהכנת הבירה במסופוטמיה העתיקה, בשילוב עם מסמכים מהתקופה שמתעדים קניה ומכירה של מצרכים לצורך הכנת בירה ורשימות מונחים הקשורים בבירה. 

ההמנון פותח בתיאור של האלה נינקאסי והולדתה, העיר בה היא נמצאת, והמים שהינם מרכיב חיוני בהכנת הבירה, והבתים הבאים בהמנון מפרטים את הכנת הבירה: 

* הבית השני מתאר את הכנת ה-"בביר" (babir₂/bappir₂), לדעת חוקרים מסוימים מדובר במעין לחם המכיל לתת ותבלינים שייעודו להכנת בירה ותורגם לאנגלית באמצעות המונח "Beerbread", אך לאחרונה התקבלה הפרשנות שמדובר בשאור, שהוא המקור עבור השמרים הנחוצים להכנת הבירה. 
* הבית השלישי מתאר את הכנת הלתת (munu₄) וגריסתו. 
* הבית הרביעי מתאר את מיצוי הלתת(אנ') (sun₂/sumun₂). 
* הבית החמישי מתאר את הפרדת המוצקים (titab) מתוך התערובת הנוזלית.
* הבית השישי מתאר את הכנת "תמצית בירה" (dida) מערבוב של המוצקים מהשלב הקודם במים, ייתכן שבשלב זה נוספו גם מקורות סוכרים נוספים כגון דבש וענבים.
* הבית השביעי מתאר את סינון הבירה ומזיגתה לכלים המתאימים.

שלושת העותקים של ההמנון מלווים לאחריו בשיר נוסף המתאר את שתיית הבירה והכלים המשמשים את מזיגת הבירה, שיר זה תואר כשיר השתיה היחיד המוכר ממסופוטמיה העתיקה.

האסטרואיד 4947 נינקאסי נקרא על שמה.

## ראו גם
* דיוניסוס, או בקכוס, אל היין היווני-רומי
* גמברינס - אל בירה אירופאי
* פרס נינקאסי - תחרות פרסי בירה

## קישורים חיצוניים

* תרגום שיר ההלל לנינקאסי לפי שורות לוח הטין
* תרגום לאנגלית של שיר ההלל לנינקאסי 

## הערות שוליים

קטגוריה:מיתולוגיה מסופוטמית
קטגוריה:דמויות מהמיתולוגיה שעל שמן כוכב לכת מינורי
1954 בצרפת

שנת **[[1954]] ב[[צרפת]]** הייתה השנה בה ציינה צרפת 967 שנות לאום.

במהלך השנה סבלה צרפת מענייני חוץ בעייתיים, שהחלו במלחמה בהודו-סין שנסתיימה בתבוסה צרפתית ובמאבק מול החזית הלאומית לשחרור אלג'יריה, שהיו חלק מתהליך הדה-קולונליזציה ברחבי העולם. 

## הנהגה
* נשיא: ונסן אוריו (עד 16 בינואר). החל מ-16 בינואר רנה קוטי.
* ראש ממשלה: ג'וזף לניאל (עד 18 ביוני). החל מ-18 ביוני פייר מנדס פראנס. 

## אירועים
* 25 בינואר -  שרי החוץ של ארצות הברית, בריטניה, צרפת וברית המועצות נפגשים בוועידת ברלין. 
* 13 במרץ - קרב דיין ביין פו מתחיל בווייטנאם.   
* 23 במרץ - הוויאט מין תופס את המסלול הראשי לדיאן ביאן פו - הכוחות הצרפתיים מבודדים חלקית.   
* 7 במאי - קרב דיין ביין פו מסתיים בתבוסה לכוחות הצרפתיים.   
* 18 ביוני - פייר מנדס-פרנס מתמנה לראש ממשלת צרפת.  
* 24 ביוני - קרב מאנג יאנג פס, מתחיל, והוא הקרב האחרון במלחמת הודו-סין הראשונה.  

* 17 ביולי - קרב מאנג יאנג פס מסתיים בתבוסה לכוחות הצרפתיים. 
* 20 ביולי - מוכרזת הפסקת אש. 
* 21 ביולי - ועידת ז'נבה מחלקת את וייטנאם לצפון ודרום, בהם מדינות שונות. 
* 31 באוקטובר - חזית השחרור הלאומית האלג'ירית מתחילה במרד כנגד השלטון הצרפתי.
* 1 בנובמבר - החזית הלאומית לשחרור אלג'יריה תוקפת את מבני הציבור והנציגים של הכוח הקולוניאלי של צרפת. 

## ספורט
* 8 ביולי - מתחיל הטור דה פראנס.
* 1 באוגוסט - תם הטור דה פראנס בזכייתו של לואיזן בובט. 

## נולדו
* 13 בפברואר - דומיניק באתנאי, שחקן כדורגל.
* 4 במרץ - פרנסואה פיון, ראש ממשלת צרפת.
* 1 במאי - פרד צ'יצ'ין, מוזיקאי ומשורר (נפטר ב-2007).
* 27 ביולי - פיליפ אליוט, נהג מרוצי מכוניות.
* 12 באוגוסט - פרנסואה הולנד, נשיא צרפת
* 21 באוגוסט - הומברט בלסן, מפיק סרטים (נפטר ב-2005).
* 14 בנובמבר - ברנאר אינו, רוכב אופניים

## נפטרו
**([[:קטגוריה:צרפתים שנפטרו ב-1954|קטגוריה:צרפתים שנפטרו ב-1954]])**
* 10 באפריל - אוגוסט מארי לואי ניקולא לומייר
* 28 באפריל - לאון ג'והו, מנהיג האיגוד המקצועי, חתן פרס נובל לשלום בשנת 1951 (נולד ב-1879).
* 3 באוגוסט - קולט, סופרת (נולדה ב-1873).
* 4 בספטמבר - מוריס טייה, מתאבק (נולד ב-1903).
* 3 בנובמבר - אנרי מאטיס, צייר ופסל צרפתי (נולד ב-1869).
* 8 בדצמבר - קלוד קאהון, אמנית
* 23 בדצמבר - רנה איצ'ה, פסל (נולד ב-1897).

## ראו גם
* 1955 בצרפת
* 1956 בצרפת
* 1957 בצרפת
* 1958 בצרפת
## קישורים חיצוניים

צרפת
צחוק הגורל 2

**צחוק הגורל 2** (ברוסית: **Ирония судьбы. Продолжение**) הוא סרט קולנוע דרמה-קומי רוסי שבוים על ידי טימור בקממבטוב.

הסרט מהווה סרט המשך לסרטו של אלדר ריאזנוב "צחוק הגורל".

הקרנת הבכורה נערכה ב-21 בדצמבר 2007. העלילה היא בו זמנית גם סרט המשך וגם גרסה מחודשת: לדמויות הראשיות של הסרט הקודם כבר יש ילדים (ולכן מהווה הסרט את *המשכו* של הסיפור המקורי), כאשר מתרחשים ביניהם אותם קונפליקטים איתם התמודדו גם הוריהם (ומשחזר למעשה את סיפור העלילה ה*ישן* אך מותאם בהקשר חדש). ההכרזה על הפקת הסרט יצאה כבר ב-2005, במלאת 30 שנה להקרנת הסרט המקורי. התסריט נכתב על ידי אלכס סלאפובסקי.

הסרט, בדומה לקודמו, משלב סיפור אהבה ודמעות והוא מוקרן באופן מסורתי מדי שנה בערב השנה החדשה ברוסיה ובמדינות נוספות מברית המועצות לשעבר.

הסרט נחשב לשובר קופות הרוסי לשנת 2008, לאחר שהוקרן ברוסיה ובחבר המדינות וגרף הכנסות בסך 55,63 מיליון דולר אמריקני והוא מהסרטים הבודדים ברוסיה שהכניסו למעלה ממיליארד רובלים.

## שחקנים ודמויות
* קונסטנטין חבנסקי - קונסטנטין לוקאשין, בנם של יבגני וגליה
* יליזבטה בויארסקאיה - נאדז'דה גאורגייביץ', בתם של נאדז'דה ואיפוליט
* סרגיי בזרוקוב - איראקלי איזמאילוב
* אנדריי מיאחקוב - יבגני לוקאשין
* ברברה ברילסקה - נאדז'דה שבליובה
* יורי יאקובלב - איפוליט גאורגייביץ'
* מיכאיל יפרמוב - דד מורוז
* יבגניה דוברובולסקאיה - סנגורוצ'קה
* ויקטור ורז'ביצקי - איש בתחנה
* רומן מדיאנוב - מייג'ור המשטרה ממונטוב
* אלדר ריאזנוב - נוסע במטוס
* אנה סמיונוביץ' - אישה עם תינוק בנמל התעופה
* וילה האאפסאלו - אזרח פיני עצור
* דאטו בחטאדזה - ארתור, שכן

## פסקול
פסקול הסרט מורכב משירי פופ מוכרים ומלודיה בהלחנת יורי פוטיינקו.
### רשימת השירים
#קונסטנטין מלאדזה — «Опять метель» [03:46]. מבצעים — אלה פוגצ'ובה, כריסטינה אוברקאיטה
#יורי פוטיינקו — «31 декабря» [00:47]
#James Lord, Pierpont — «Эй, залётные» [01:01]
#מיקאל טאריברדייב — «Ирония судьбы» [01:44]
#יורי פוטיינקו — «Город не спит» [01:14]
#מיקאל טאריברדייב — «Новый год» [03:20]
#מיקאל טאריברדייב — «Тётин вальс» [02:24]
#מיקאל טאריברדייב — Лукашин Константин Евгеньевич [02:20]
#קונסטנטין חבנסקי — «Если у вас нету тёти» [02:07]
#מיקאל טאריברדייב — «Переборы соседские» [04:06]
#מיקאל טאריברדייב — «Его больше не будет» [02:15]
#James Lord, Pierpont — «С наступающим, товарищ майор!» [02:05]
#מיקאל טאריברדייב — «История любви» [02:16]
#יורי פוטיינקו — «Первое утро нового года» [03:44]
#א. ורטאנוב — «Возвращение любви» [01:30]
#יורי פוטיינקו — «Сказка про зайчика» [02:08]
#מיקאל טאריברדייב — «Я спросил у ясеня» [03:23]
#מיקאל טאריברדייב — «Ирония судьбы» (Оригинальная версия) [03:23]
#E.S. Posthumus — «Nara» [04:51]
#מיקאל טאריברדייב — «Ирония судьбы» 2008 (Triplex Version Radio Edit) [03:14]
#בסטה וגורוד 312 — «Обернись» [03:59]
#שיר הפופ "Океан Ельзи. Без бою"

## קישורים חיצוניים

* 

* 

## הערות שוליים

קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטי המשך רוסיים
קטגוריה:סרטי 2007
קטגוריה:מוסקבה בקולנוע
קטגוריה:סרטי הערוץ הראשון ברוסיה
רכס ויליאמס

**רכס ויליאמס** (באנגלית: **Williams Range**) הוא רכס הרים קטן, ששטחו 25 קמ"ר, המהווה חלק מרכסי קיטימט.

הרכס ממוקם בקצהו הדרום-מערבי של האי דני, בפרובינציית קולומביה הבריטית שבקנדה.

## קישורים חיצוניים
* רכס ויליאמס באתר ממשלת קולומביה הבריטית
* מפה טופוגרפית של רכס ויליאמס
* תצלום לוויין של רכס ויליאמס
* תצלום לוויין של אזור הרכס ונתוני מזג אוויר עדכניים

## הערות שוליים

ויליאמס
ויליאמס
רכס בל

**רכס בל** (באנגלית: **Bell Range**; בעבר אוית: **Belle Range**) הוא רכס הרים קטן, ששטחו 64 קמ"ר, המהווה חלק מרכסי קיטימט.

הרכס ממוקם מזרחית לנמל וולקם שבאי פורצ'ר, בפרובינציית קולומביה הבריטית שבקנדה.

שמו של הרכס אומץ רשמית ב-30 בספטמבר 1946.

## קישורים חיצוניים
* רכס בל באתר ממשלת קולומביה הבריטית
* מפה טופוגרפית של אזור רכס בל 
* תצלום לוויין של רכס בל
* תצלום לוויין של אזור רכס בל, ומזג אוויר עדכני
* נתוני מזג אוויר עדכניים עבור רכס בל
** סטטיסטיקות מזג אוויר עבר רכס בל

## הערות שוליים

בל
בל
I'm Real

"**I'm Real**" (בעברית: "**אני אמיתית**") הוא שיר של הזמרת והשחקנית ג'ניפר לופז אשר יצא כסינגל הרביעי והאחרון מאלבומה השני J.Lo. לשיר יצאו שתי גרסאות שונות כאשר גרסה אחת היא הגרסה המקורית של השיר ואילו הגרסה השנייה היא גרסת רמיקס בשיתוף הראפר ג'ה רול שיצאה תחת השם "(I'm Real (Murder Remix". לשתי הגרסאות יצאו שני קליפים שונים כאשר בקליפ אחד נראית לופז רוכבת על אופנוע לאורך כביש מהיר ואילו בקלפי השני משתתף גם הראפר ג'ה רול ובו הם נראים יחד במגרש כדורסל, בגן שעשועים וכולי.

שני השירים יצאו כסינגל אחד בו זמנית. גרסת הרמיקס של השיר נכללה במהדורות המורחבות של האלבום ומאוחר יותר גם באלבום הרמיקסים של הזמרת J to tha L–O! The Remixes, ובאלבום השלישי של רול. השיר שוחרר כסינגל באופן רשמי ב-4 בספטמבר 2001.

## כתיבה והקלטה
השיר נכתב על ידי לופז, טרוי אוליבר, קורי רוני ולשן דייוויד לואיס והופק על ידי אוליבר ורוני עצמם. השיר הוא שיר פופ ו-R&B אשר נחשב גם כשיר רטרו-פופ וסינתפופ. מבחינה לירית השיר מדבר על כך שלופז היא כנה ואמיתית עם בן זוגה ושהיא מציגה בפניו את האני האמיתי שלה ללא מסכות.

לופז סיפרה כי היא בעצמה כתבה את המלודיה של השיר לאחר ששמעה את המנגינה האינסטרומנטלית של השיר: "אני פשוט אהבתי את הפזמון של השיר אז כתבתי את זה, זה היה די אישי עבורי" אמרה לופז. באותו היום בו יצרה את המלודיה היא ביקשה מבן זוגה באותה תקופה שון קומבס לשיר את המילים של השיר על המלודיה שיצרה ולאחר מכן הקליטה את השיר בעצמה.

## ביקורות והצלחה
הגרסה המקורית של השיר זכתה לביקורות חיוביות מהמבקרים אשר החמיאו לסגנון של שנות ה-80 אך גרסת הרמיקס של השיר זכתה לביקורות מעורבות על מילותיו שכן עורר מחלוקת עם יציאתו, אם כי גרסת הרמיקס של השיר זכתה להצלחה רבה יותר מאשר הגרסה המקורית של השיר.

גרסת הרמיקס של השיר הגיע למקום ה-1 בארצות הברית, שם שהה במשך 5 שבועות, ובנוסף גם הגיע למקום הראשון במצעד ההשמעות ברדיו.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי דייב מאיירס
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אפיק רקורדס
יחסי אסוואטיני – ארצות הברית

**יחסי אסוואטיני–ארצות הברית** הם היחסים הדיפלומטיים הרשמיים שבין **[[ארצות הברית|ארצות הברית של אמריקה]]** לבין **[[סווזילנד|ממלכת אסוואטיני]]**.

## היסטוריה
200px|ממוזער|השגרירות הסווזית בוושינגטון הבירה
על פי מחלקת המדינה האמריקאית "ארצות הברית מבקשת לשמר ולחזק את היחסים הדו-צדדיים שמתקיימים בין ארצות הברית לאסוואטיני מאז שהממלכה נעשתה עצמאית בשנת 1968". המדיניות האמריקאית בנוגע לאסוואטיני מעודדת רפורמות תעשייתיות ותהליך דמוקרטיזציה במדינה.

ארצות הברית מסייעת לאסוואטיני עם מספר יוזמות ותוכניות למיגור האיידס הנפוץ מאוד במדינה. התוכניות מיושמות באמצעות: הסוכנות האמריקנית לפיתוח בינלאומי (USAID), המרכזים לבקרת מחלות ומניעתן (CDC), חיל השלום, קרן הפיתוח האפריקאית, מחלקת העבודה של ארצות הברית ומחלקת ההגנה של ארצות הברית. בנוסף, ארצות הברית תומכת בפיתוח החינוך, הביטחון, משאבי האנוש ובהכשרה הצבאית של צבא סווזילנד ועובדי ממשלת סווזילנד. ממשלת ארצות הברית עצמה תורמת מיליוני דולרים מדי שנה לקרן העולמית למיגור האיידס באסוואטיני. ממשלת ארצות הברית נותנת מלגות לחיים בארצות הברית ל-4 בעלי מקצועות סווזיים בשנה, הן מהמגזר הציבורי והן מהמגזר הפרטי. סטונדטים סווזיים רבים לתארים מתקדמים בוחרים ללמוד בארצות הברית.

בשנת 2003 חזרה תוכנית האיידס האמריקנית לעבוד ופעילי חיל השלום חזרו לאסוואטיני לאחר היעדרות שנמשכה מאז שנת 1994.

## ייצוג
* אסוואטיני מיוצגת בארצות הברית בדרג השגרירות באמצעות שגרירות רשמית שהיא מחזיקה בוושינגטון הבירה.
* ארצות הברית מיוצגת באסוואטיני בדרג השגרירות באמצעות שגרירות רשמית שהיא מחזיקה במבבנה.

## קישורים חיצוניים

* History of Swaziland - U.S. relations, מחלקת המדינה האמריקאית
* U.S. Bilateral Relations Fact Sheets, מחלקת המדינה האמריקאית

## הערות שוליים

קטגוריה:ערכים ללא קטגוריות פיזיות - יחסי חוץ
רכס וימבלדון

**רכס וימבלדון** (באנגלית: **Wimbledon Range**) הוא רכס הרים קטן, ששטחו 60 קמ"ר, המהווה חלק מרכסי קיטימט, בפרובינציית קולומביה הבריטית שבקנדה.

הרכס ממוקם בקצהו הדרומי של האי גריבל.

## קישורים חיצוניים
* רכס וימבלדון באתר ממשלת קנדה
* רכס וימבלדון באתר ממשלת קולומביה הבריטית
* מפה טופוגרפית של רכס וימבלדון
* תצלום לוויין של רכס וימבלדון
* תצלום לוויין של אזור רכס וימבלדון ונתוני מזג אוויר עדכניים

## הערות שוליים

וימבלדון
וימבלדון
סקוט איסטווד

**סקוט איסטווד** (באנגלית: **Scott Eastwood**, נולד ב-21 במרץ 1986) הוא שחקן ודוגמן אמריקאי, בנו של השחקן והבמאי קלינט איסטווד. התפרסם בשלל תפקידיו בסרטים בהם "המנסרים מטקסס 3D", "אהבה למרחקים ארוכים", "יחידת המתאבדים", "מהיר ועצבני 8" ושומר טינה".

## ראשית חייו
נולד בשם **סקוט קלינטון ריבס**, במונטריי, קליפורניה. בנם של השחקן והבמאי זוכה האוסקר קלינט איסטווד והדיילת ג'קלין ריבס, שניהלו רומן בעת שאביו היה במערכת יחסים עם השחקנית הנשואה סונדרה לוק. יש לו אחות צעירה ממנו, קת'רין שנולדה שנתיים אחריו. יש לו עוד שישה אחים ואחיות למחצה ממערכות יחסים שונות של אביו; לורי (1954), קימבר (1964), המוזיקאי קייל איסטווד (1968), השחקנית אליסון איסטווד (1972), השחקנית פרנצ'סקה איסטווד (1993) ומורגן איסטווד (1996). איסטווד גדל בעיירה כרמל בקליפורניה ואז בגיל 10 עבר להתגורר בהוואי עם אימו, שם חי במשך ארבע שנים, עד שחזר להתגורר בקליפורניה וסיים את לימודיו התיכוניים שם. לאחר מכן ב-2008, קיבל תואר ראשון בתקשורת מאוניברסיטת לויולה מרימאונט בלוס אנג'לס.

ב-2015 עבר להתגורר בסן דייגו. באוגוסט 2016 חשף איסטווד בפני התקשורת שעבר תאונת דרכים בספטמבר 2014, בה נהרגה בת זוגו באותה עת בשל כרית אוויר פגומה.
בדצמבר 2022 ביקר בירושלים

## קריירה
איסטווד נבחן בתחילת דרכו לסרטים תחת השם של אמו, על מנת להימנע מלהיקשר לשם אביו ולהצליח בכוחות עצמו. למרות זאת הוא ביצע תפקידים קטנים בסרטים "גיבורי הדגל" (2006), "גראן טורינו" (2008) ו-"אינוויקטוס" (2009) אשר בוימו על ידי אביו.

בשנת 2011 שיחק בסרט "תיכנס לשום מקום" בתפקיד ראשי ראשון לצד שרה פקסטון.

בשנת 2014 שיחק תפקיד משני בסרט המלחמה "זעם" לצדו של בראד פיט. בשנת 2015 כיכב בקליפ לשיר "Wildest Dreams" של הזמרת טיילור סוויפט. באותה שנה כיכב בסרט "אהבה למרחקים ארוכים" אשר היה עיבוד לספרו של ניקולס ספארקס.

בשנת 2016 שיחק בסרט "יחידת המתאבדים" המהווה חלק מהיקום הקולנועי של DC. בשנת 2017 שיחק בסרט האקשן שובר הקופות "מהיר ועצבני 8", וכיכב בסרט "אוברדרייב".

בשנת 2018 הופיע בתפקיד ראשי בסרט ההמשך ל"פסיפיק רים", "פסיפיק רים: המרד".

בפברואר 2022 הופיע בקומדיה הרומנטית של אמזון "אני רוצה אותך חזרה" עם צ'ארלי דיי, ג'ני סלייט וג'ינה רודריגז.

במאי 2023 הופיע גם בסרט "מהיר ועצבני 10", החלק העשירי בסדרת מהיר ועצבני.

באוגוסט 2024 כיכב לצדם של טייריס גיבסון וריי ליוטה בסרט "1992" של הבמאי אריאל ורומן.

ב-17 בינואר 2025 יצא לאור הסרט "ריגול כפול", סרט אקשן עם סילבסטר סטאלון בו איסטווד משתתף.

במרץ 2025 פורסם כי איסטווד הצטרף לצוות השחקנים בסרט "להתחרט עליך" של סרטי פרמאונט המבוסס על הרומן משנת 2019 מאת קולין הובר. איסטווד ישתתף גם בסרטים "Lucky Strike" עם הבמאי רוד לוריא, "Stolen Girl" (דרמת חטיפה עם קייט בקינסייל), "Pearl" (דרמה עם וסט דוכובני) ו-"Wind River: Rising" (סרט המשך לדרמת הפשע "רוחות קרות").

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:קליפורניה: שחקנים
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת לויולה מרימאונט
קטגוריה:זוכי פרס בחירת הנוער
סקוט איסטווד
קטגוריה:אמריקאים שנולדו ב-1986
מה המספר שלך?

**מה המספר שלך?** (באנגלית: **?What's Your Number**) הוא סרט קומדיה רומנטית אמריקאי משנת 2011. הסרט, בכיכובם של אנה פריס וכריס אוונס, מבוסס על ספר מאת הסופרת קרין בוסנאק, "20 Times a Lady".

## תקציר העלילה
אלי מתגוררת בבוסטון ומתקשה לקבל החלטות שיקדמו את חייה. היא מבקשת מבן זוגה ריק, לבוא איתה לחתונה של אחותה והוא בתגובה מחליט להפרד ממנה. במהלך נסיעה ברכבת הביתה, היא נתקלת במאמר במגזין שטוען שנשים אשר שכבו עם יותר מ-20 גברים מתקשות יותר במציאת בעל. היא עורכת רשימה של כל הגברים איתם הייתה ומגלה כי המספר עומד על 19. היא מחליטה לא לשכב עם גבר נוסף עד שתמצא את בעלה לעתיד. לאחר מסיבת הרווקות של אחותה היא מתעוררת ומגלה כי שכבה עם רוג'ר, הבוס שלה.

היא עוזרת לשכן שלה להתחמק מסטוץ בדירה שלו ונתקלת במקרה באחד האקסים שלה ומגלה שהוא ממש השתנה. בתקווה שאולי בעלה לעתיד הוא בכלל מישהו שהיא כבר יצאה איתו בעבר, היא יוצאת למסע למציאת כל האקסים שלה בעזרתו של קולין, השכן שלה. לאחר מעבר בין כל האקסים היא מבינה כי מי שחיפשה כל הזמן היה קולין השכן שלה.

## שחקנים
* אנה פריס בתור אלי דרלינג
* כריס אוונס בתור קולין שיאה
* ארי גריינר בתור דייזי אן
* בליית' דאנר בתור אווה דרלינג
* אד בגלי ג'וניור מר דרלינג
* אוליבר ג'קסון-כהן בתור מייק ווגל
* דייב אנאבל בתור ג'ייק אדמס
* הת'ר ברנס בתור איליין
* אלייזה קופ בתור שילה
* טיקה סמפטר בתור ג'יימי
* ג'ואל מקהייל בתור רוג'ר
* כריס פראט בתור דונלד
* זאכרי קווינטו בתור ריק
* מייק ווגל בתור דייב הנסן
* מרטין פרימן בתור סיימון
* אנדי סמברג בתור ג'רי פרי
* תומאס לנון בתור בארט אינגולד
* אנתוני מאקי בתור טום פייפר
* עזיז אנסרי בתור ג'יי

## קישורים חיצוניים
* 

קטגוריה:סרטי 2011
קטגוריה:סרטי פוקס המאה ה-20
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
קטגוריה:סרטי מארק מיילוד
1707 בצרפת

שנת **[[1707]] ב[[צרפת]]** הייתה השנה בה ציינה צרפת 720 שנות לאום.

## מנהיגים
* לואי הארבעה עשר, מלך צרפת

## אירועים חשובים
* 25 באפריל – קרב אלמנזה במלחמת הירושה הספרדית, הדבר המיוחד בקרב זה הוא שהמפקד של הכוחות האנגליים היה צרפתי, והמפקד של הכוחות הצרפתיים היה אנגלי.
* 2 במאי – פעולת 2 במאי 1707 במלחמת הירושה הספרדית.
* 29 ביולי – 21 באוגוסט - קרב טולון במלחמת הירושה הספרדית.
* 21 באוקטובר – קרב הלטאה במלחמת הירושה הספרדית.

## קישורים חיצוניים

*
מוזיקה ניסיונית

**מוזיקה ניסיונית** היא שם כללי לכל מוזיקה שמותחת את הגבולות המוזיקליים ואת הגדרות הז'אנרים הקיימים. קומפוזיציה ניסיונית מוגדרת בתור זו שמתנגדת באופן נחרץ ומפקפקת במוסכמות המוזיקליות בנוגע ללחן והביצוע הממסדיים. אלמנטים של מוזיקה ניסיונית כוללים מוזיקה לא מוחלטת, שבה המלחין מכניס חומרים בלתי צפויים או מקום לגמישות בביצוע או בלחן. אמנים גם יכולים לשלב בין ז'אנרים או סגנונות שאינם קשורים או להנהיג אלמנטים ייחודיים במוזיקה שלהם. כחלק מחידושי המוזיקה הניסיונית פותחו גם כלי נגינה ניסיוניים. מוזיק קונקרט (מצרפתית: מוזיקה קונקרטית) היא סוג של מוזיקה אלקטרואקוסטית שמשתמשת בקול אקוסמאטי (קול שנשמע מבלי שהמקור נראה) כמקור המוזיקה. אלתור חופשי הוא מוזיקה מאולתרת חסרת חוקים מלבד הטעם המוזיקלי או הנטייה של המוזיקאי שמאלתר. בהרבה מקרים המוזיקאי מנסים להימנע מקלישאות מוזיקליות, משמע התייחסויות פתוחות לז'אנרים של מוזיקה או מוסכמות מוזיקליות מוכרים.

המנהג נהיה משמעותי באמצע המאה העשרים, במיוחד בארצות הברית ואירופה. ג'ון קייג' היה מהמלחינים הראשונים שהשתמשו במושג ואחד המחדשים העיקריים של המוזיקה. בצרפת, כבר ב-1953 פייר שפר השתמש במושג "musique expérimentale" לתיאור יצירות שכללו מוזיק קונקרט ומוזיקה אלקטרונית. בנוסף, בארצות הברית בסוף שנות החמישים נעשה שימוש במושג לראשונה לתיאור מוזיקת מחשבים.

## ראו גם
* אוונגרד
* רוק ניסיוני
*מטאל אוונגרדי

## קישורים חיצוניים

## הערות שוליים

*